**Indbydelse til 31. ordinære generalforsamling i MARTEC Maskinmesterklub**

Så er det igen ved at være tid til vores årlige generalforsamling i MARTEC Maskinmesterklub. Derfor indbyder vi til generalforsamling med festmenu efter vores sædvanlige koncept med fruer og frøkner og andre ledsagere.

Det hele foregår:

**Tid: Lørdag den 29. marts 2025 kl. 17.00**

**Sted: MARTEC, maskinmesterskolen, Hånbækvej 54, 9900 Frederikshavn**

**Dagsorden:**

1. **Valg af dirigent**
2. **Bestyrelsens beretning (Arly)**
3. **Fremlæggelse af regnskab til godkendelse (Per)**
4. **Indkomne forslag:**

Forslag fra medlemmerne, der ønskes behandlet på generalforsamlingen, skal være formanden i hænde senest en uge før, altså **senest lørdag den 22. marts 2024**.

1. **Valg af bestyrelse. På valg er:**

* Formand: Arly Nielsen (afløses. Står ikke mere til rådighed som formand)
* Bestyrelsesmedlem: Steen Madsen

1. **Valg af suppleant (ikke på valg i år):**

* Bestyrelsessuppleant: Bent Nepper

1. **Valg af revisor og revisorsuppleant. På valg er:**

* Revisor: Carsten Johannesen
* Revisorsuppleant: Edel Stegemeyer

1. **Fastlæggelse af kontingent**

* Bestyrelsen foreslår, at kontingentet på 250 kr. pr. år fastholdes.

1. **Debat om forslag til udflugter og virksomhedsbesøg i de kommende år.**
2. **Eventuelt**

På vores hjemmeside kan du naturligvis læse og udskrive klubbens vedtægt i sin fulde ordlyd.

**Hele arrangementet forventes at forløbe efter følgende tidsplan:**

|  |  |  |
| --- | --- | --- |
| **Kl.** | **17.00** | Generalforsamlingen starter, og imens generalforsamlingen afholdes, vil der blive serveret et glas vin eller lignende for ledsagerne. |
|  |  | Umiddelbart efter generalforsamlingen vil bestyrelsen holde et konstitueringsmøde. Det varer formentlig kun ca. 10-15 minutter. |
| **Kl.** | **Ca. 18.00** | Velkomstdrink og social cirkulation |
| **Kl.** | **18.30** | Vi sætter os til bordet og spiser en lækker festmiddag, og vi får en social hyggesludder med de andre deltagere. |
| **Kl.** | **00.00** | Der serveres natmad, og musikken og den officielle fest slutter. |

**…fortsættes…**

**Per Kølbak opstiller skolens musikanlæg, så vi kan danse eller hyggesnakke ved bordet, som vi har lyst.**

Alle medlemmer uden kontingentrestance har naturligvis fri adgang til selve generalforsamlingen uden forudgående tilmelding; men hvis man ønsker at deltage i det efterfølgende festarrangement, er den samlede pris for festmiddag, musik og natmad som tidligere år, stadig kun kr. 200,00 pr. person, og heri er indregnet det vin og øl, som står på bordet ved middagens start. Derudover kan der købes øl, vin og vand til fornuftige skiltede priser.

**Tilmelding til generalforsamling og festarrangementet sker til Arly på tlf.: 30 31 02 23**

**eller mail:** [**arly1807@gmail.com**](mailto:arly1807@gmail.com)

**senest søndag den 23. marts 2025, og meget gerne før.**

Egenbetalingen for festen, **de kr. 200,00 pr. deltager**, betales ved festen.

**Vi håber selvfølgelig på stor deltagelse!!**

**Med venlig hilsen**

**BESTYRELSEN**